1959-80-ին աշխատել է Հայաստանի հեռուստատեսության և ռադիոհաղորդումների պետական կոմիտեում՝ որպես խմբագիր, ավագ խմբագիր, ապա՝ գրականության և արվեստի բաժնի վարիչ: Դրամատուրգի առաջին պիեսը՝ «Դիպլոմի համար», խաղացվել է 1956-ին՝ Խ. Աբովյանի անվան հայկական մանկավարժական ինստիտուտի ուսանողական բեմում: Այնուհետև թատերախմբերը բեմադրել են «Հայրիկ, ո՞ւր» պիեսը: Տասնամյակներ շարունակ Ժիրայր Անանյանի պիեսները բեմադրվում են Հայաստանի պետական թատրոններում և հանրապետությունից դուրս: